 1 Samuel 24  O wee ruo na, ngwa ngwa Sọl si nịchụ ndị Filistia ọsọ lọta, ha bịara kọọrọ ya, sị: Lee! Devid nọ nala ịkpa En-gidaị.Sọl wee kpọrọ puku ndị ikom atọ a họrọ ahọ nIzrel dum wee gaa ịchọ Devid na ndị ikom ya nelu oké nkume ewu ọhịa.E mesịa, ọ bịara nogige atụrụ e ji nkume gbaa nke dị nakụkụ ụzọ, nebe ọgba dị. Sọl wee bata ịga mposi, ka Devid na ndị ikom ya nọ ọdụ nime ime nọgba ahụ.Ndị ikom Devid wee malite ịsị ya: Taa bụ ụbọchị Jehova na-asị gị, Lee! M na-enyefe onye iro gị naka gị, ị ga-emekwa ya ihe ọ bụla dị gị mma. Devid wee bilie jiri nwayọọ bekara ala ala uwe elu na-enweghị aka nke Sọl yi.Ma o ruru na mgbe e mesịrị, obi Devid nọ na-apịa ya ụtarị nihi na o bekaara ala ala uwe elu na-enweghị aka nke Sọl yi.Nihi ya, ọ sịrị ndị ikom ya: Tụfịakwa! Dị ka Jehova si ele ihe anya, agaghị m eme onyenwe m ihe a, bụ onye Jehova tere mmanụ, site nisetị aka m metụ ya, nihi na ọ bụ onye Jehova tere mmanụ.Devid wee jiri okwu a mee ka ndị ikom ya laghachi azụ, o kweghịkwa ka ha mee Sọl ihe. Ma Sọl si nọgba ahụ bilie wee gawa ebe ọ na-aga.Mgbe e mesịrị, Devid biliri si nọgba ahụ pụọ wee kpọọ Sọl, sị: Onyenwe m eze! Sọl wee lee anya nazụ, Devid wee hulata kpọọrọ ya isiala.Devid wee sị Sọl: Gịnị mere i ji ege ntị nihe ndị mmadụ na-ekwu, sị, Lee! Devid na-achọ imerụ gị ahụ?Lee, anya gị ahụwo taa otú Jehova si nyefee gị naka m taa nime ọgba; otu onye wee sị ka e gbuo gị, ma m meere gị ebere wee sị, agaghị m esetị aka m metụ onyenwe m, nihi na ọ bụ onye Jehova tere mmanụ.Nna m, lee, ee, lee ala ala uwe elu gị na-enweghị aka m ji, nihi na mgbe m bekaara ala ala uwe elu gị na-enweghị aka, egbughị m gị. Mara, hụkwa na ọ dịghị ihe ọjọọ m mere, enupụghịkwa m isi, emehieghịkwa m gị, ma gị onwe gị na-echechi mkpụrụ obi m ka i bipụ ya.Ka Jehova kpee ikpe netiti mụ na gị; Jehova ga-abọrọ m ọbọ nahụ gị, ma aka m agaghị emetụ gị.Dị nnọọ ka ilu ndị oge ochie na-asị, Naka ndị ajọ omume ka ajọ omume ga-esi apụta, ma aka m agaghị emetụ gị.Ònye ka eze Izrel na-achụ? Ònye ka ị na-achụ ọsọ? Ọ bụ nkịta nwụrụ anwụ? Ọ bụ àkpịrị?Jehova ga-abụ onyeikpe, ọ ga-ekpekwa ikpe netiti mụ na gị, ọ ga-ahụ, ọ ga-ekpere m ikpe ma kpepụta m naka gị.O wee ruo na mgbe Devid gwasịrị Sọl okwu ndị a, Sọl sịrị: Devid nwa m, ọ bụ olu gị bụ ihe a? Sọl wee kwaa ákwá nolu dara ụda.O wee gaa nihu ịsị Devid: Ị bụ onye ezi omume karịa m, nihi na ọ bụ gị meere m ihe ọma, ma mụ onwe m mere gị ihe ọjọọ.Taa, gị onwe gị ekwuwo ihe ọma i meere m ebe ọ bụ na Jehova nyefere m naka gị ma i gbughị m.Ọ bụrụ na mmadụ ahụ onye iro ya, ọ ga-ezi ya ụzọ dị mma ọ ga-esi gbalaga? Ya mere, Jehova ga-eji ihe ọma kwụọ gị ụgwọ, nihi na i meere m ihe ọma taa.Lee! M maara nke ọma na ị ga-abụrịrị eze, na ọ bụkwa naka gị ka alaeze Izrel ga-adịgide.Ugbu a, jiri Jehova ṅụọrọ m iyi na ị gaghị ebipụ mkpụrụ m nke ga-anọchi m, na ị gaghịkwa ekpochapụ aha m nụlọ nna m.Devid wee ṅụọrọ Sọl iyi, e mesịa, Sọl lara nụlọ ya. Ma Devid na ndị ikom ya gbagoro nebe siri ike mbanye. 